經數: 一七一六

經名: 妙法蓮華經玄義卷第五下

頁數: 七四一

上              欄

所證. 故不見眞. 但乘敎乘來至此耳. 我

圓敎中其誰是耶. 謂五品弟子. 能善發大心.

長別三界苦輪海. 卽其人也. 敎乘旣息證乘

未及. 以似解慧進修衆行. 則以行爲乘.

從方便三界中出. 到初住薩婆若中住. 我

圓敎中其誰是耶. 謂十信心六根淨者. 卽其

人也. 初住乃至等覺更增道損生者. 此以證

爲乘. 從因緣三界. 乃至無後三界中出到

妙覺中. 過[&FFFF]#無字可說. 故言到薩婆若中

住. 前來諸乘猶有上法. 不得稱住[&FFFF]#無上

法. 是故言住. 住無住處卽妙位之終. 復次

別敎十住破見思. 是行三百由旬. 十行破

塵沙爲四百. 十□向伏無明爲五百. 十地

斷無明. 此分見中道卽爲寶所也. 圓敎六

根淸淨時. 是行四百. 破無明入初住. 是行

五百. 二乘聞經破無明惑. 開佛知見得記

作佛者. 卽是決了諸[&FFFF]#位. 過五百由旬來

入初住. 卽是妙位之始得於證乘遊於東

方也若至本門中增道損生. 更乘證乘遊

於南方. 是進入十行位也. 西方是進入十

□向. 北方是進入十地也. 又如文云. 說是

如來壽命長遠時. 六百八十萬億那由他□

河沙人. 得無生法忍. 卽是十住. 復千倍菩

薩. 得聞持陀羅尼卽十行. 復有一世界微

塵數菩薩. 得樂說辯才卽十□向. 復有一

世界微塵數. 得旋陀羅尼卽初地. 三千大千

微塵. 得不退卽二地. 二千國土微塵. 能轉

淸淨法輪卽三地. 小千國土微塵. 八生當

得菩提卽四地. 七生當得卽五地. 六生當

中              欄

得卽六地. 五生當得卽七地. 四生當得卽

八地. 三生當得卽九地二生當得卽十地. 一

生當得卽等覺. 過此一生卽是過[&FFFF]#無字.

卽是妙覺地妙位之終也. 將前列位中. 引

法華經文. 入此中共作一科者. 卽不煩

也

○第五三法妙者. 斯乃妙位所住之法也. 言

三法者卽三軌也. 軌名軌範. 還是三法可

軌範耳. 此卽七意. 一總明三軌. 二歷別明

三軌. 三判[&FFFF]#妙. 四開[&FFFF]#顯妙. 五明始終. 六

類三法. 七悉檀料簡. 一總明三軌者. 一眞

性軌. 二觀照軌. 三資成軌. 名雖有三□是

一大乘法也. 經曰. 十方諦心更無餘乘. 唯一

佛乘. 一佛乘卽具三法. 亦名第一義諦. 亦

名第一義空. 亦名如來藏. 此三不定三三

而論一. 一不定一一而論三. 不可思議. 不

□不別伊字天目. 故大經云. 佛性者. 亦一非

一. 非一非非一. 亦一者. 一切衆生悉一乘

故. 此語第一義諦. 非一者. 如是數法故. 此

語如來藏. 非一非非一數非數法不決定

故. 此語第一義空. 而皆稱亦者鄭重也. □

是一法亦名三耳. 故不可單取不可複取.

不縱不橫而三而一. 前明諸諦. 若開若合若

[&FFFF]#若妙等. 已是眞性軌相也. 前明諸智若開

若合若[&FFFF]#若妙. 是觀照軌相也. 前明諸行. 若

開若合若[&FFFF]#若妙. 已是資成軌相也. 前明諸

位. □是修此三法所證之果耳. 若然何以

重說. 重說有三義. 一者前境智行. 是因中所

乘之三軌. 今明乘是大乘. 已至道場證果

下              欄

所住之三軌也. 二者前作境智等名別說. 今

作法名合說. 三者前直爾散說不論本末.

今遠論其本卽是性德三軌. 亦名如來之

藏極論其末卽是修德三軌. 亦名□密藏.

本末含藏一切諸法. 從性德之三法. 起名

字之三法. 因名字之三法. 修觀行之三法.

因觀行之三法. 發相似之三法. 乃至分證之

三法. 究竟之三法. 自成三法化他三法. 爲是

義故宜應重說也. 私謂一句卽三句. 三句

卽一句. 名圓佛乘. 記中旣從如來藏一句

出諸方便. 此乃別判例應通開. 非一者數法

故. 指此爲如來藏. 開出三藏中三乘事相

方便. 非一非非一不決定故. 指此一句爲

第一義空. 開出通敎三人卽事而眞. 亦一

者. 一切衆生悉一乘故. 指此一句爲第一

義諦. 開出別敎獨菩薩乘. 此諸方便悉從圓

出. 故經言. 於一佛乘分別說三. 卽此義也.

二歷別明三法者. 先須識如來開合方便.

然後乃解總攬三法爲一大乘也. 佛從何

法開諸權乘. 如大經明佛性非一. 如是數

法說三乘故. 當知. 諸乘數法爲如來藏所

攝. 佛於此藏. 開出聲聞緣覺. 及諸菩薩通

別等乘. 何者. 諸乘旣是方便如來藏. 又是事

從事出方便故. 言諸權爲如來藏攝耳. 又

依經故. 大經云. 聲聞僧者名有爲僧. 又云.

六波羅蜜福德莊嚴. 又云. 聲聞之人定力多

故不見佛性當知. 定力卽是福德. 福德□

是有爲. 勝□稱爲有漏. 例如界內見思未

破爲有起作. 故名有爲. 取理不當故名

經數: 一七一六

經名: 妙法蓮華經玄義卷第五下

頁數: 七四二

上              欄

有漏. 非智慧法故名福德. 今以下望上亦

應如是. 二乘未破變易猶是有爲. 無明未

脫故言有漏. 非中道智故名福德以是故

知. 方便諸乘悉爲資成所攝. 皆從大乘一

句偏出. 非究竟法故. 云於一佛乘分別說

三. 卽此意也. 亦是於一佛乘分別說五. 亦

是分別說七. 亦是分別說九. 若依此釋. 如

來藏句. 開出種種方便諸權乘法也. 次歷

四敎各論三法者. 三藏中以無爲智慧名

觀照軌. 正爲乘體助道成乘具. 名資成軌.

正助之乘斷惑入眞. 眞是眞性軌. 敎來詮

此故以敎爲乘也. 緣覺亦爾. 菩薩以無常

觀爲觀照. 功德肥爲資成. 坐道場斷結見

眞爲眞性. 此敎詮眞乘是敎乘從三界中

出. 到薩婆若中住. 言敎已盡故無敎乘. 眞

不能連故證非乘故. 有索車之意(云云). 二

通敎. 以眞性軌爲乘體. 何以故. 卽色是空

事中有理. 此理卽眞. 故爲乘體. 以卽空慧

爲觀照. 衆行爲資成. 此敎詮眞乘是敎乘.

從三界出到薩婆若中住. 菩薩出三界已.

用行爲乘. 淨佛國土敎化衆生. 乃至道場

乃可名住. 亦是有敎無人. 無誰住者. 亦是

敎謝證寂. 無復運義. 亦有索車之意(云云). 三

明別敎三法者. 以緣修觀照爲乘體. 諸行

是資成. 以此二法爲緣修智慧. 慧能破惑

顯理. 理不能破惑. 理若破惑. 一切衆生悉

具理性. 何故不破. 若得此慧則能破惑. 故

用智爲乘體. 故大經云. 無爲無漏名菩薩

僧. 卽是一地二地. 乃至十地智慧. 名智慧莊

中              欄

嚴. 以此智慧運通十地. 故爲乘體. 然攝大

乘明三種乘. 理乘隨乘得乘. 理者. 卽是道前

眞如. 隨者卽是觀眞如. 慧隨順於境. 得者

一切行願熏習. 熏無分別智. 契無分別境.

與眞如相應. 此三意一往乃同於三軌. 而

前後未融. 何者九識是道後眞如. 眞如無事.

智行根本種子. 皆在梨耶識中熏習成就.

得無分別智光成眞實性. 是則理乘本有.

隨得今有道後眞如. 方能化物. 此豈非縱

義. 若三乘悉爲黎耶所攝. 又是橫義. 又濫

冥初生覺. 旣縱旣橫與眞伊相乖. 元夫如

來初出便欲說實. 爲不堪者. 先以無常遺

倒. 次用空淨蕩著. 次用歷別起心. 然後

方明常樂我淨. 龍樹作論申佛此意. 以不

可得空洗蕩封著習應一切法空. 是名與

般若相應. 此空豈不空於無明. 無明若空

種子安在. 淨諸法已點空說法. 結四句相.

此語虛玄亦無住著. 如病除已乃可進食.

食亦消化那得發頭. 據阿黎耶出一切法.

本之見慢全自未降. 封此新文若長水添

水. 故知. 彼論非逗末代重著衆生. 乃是界

外一途法門耳. 又阿黎耶. 若具一切法者.

那得不具道後眞如. 若言具者. 那言眞如

非第八識. 恐此猶是方便. 從如來藏中開

出耳. 若執方便巨妨眞實. 若是實者. 執之

又成語見多含兒蘇恐將夭命(云云). 若能善

解破立之意. 於諸經論淨無滯著也. 四明

圓敎三法者. 以眞性軌爲乘體. 不僞名眞

不改名性. 卽正因常住. 諸佛所師謂此法

下              欄

也. 一切衆生亦悉一乘. 衆生卽涅槃相. 不

可復滅. 涅槃卽生死無滅不生. 故大品云.

是乘不動不出. 卽此乘也. 觀照者. □點眞

性寂而常照. 便是觀照. 卽是第一義空. 資成

者. □點眞性法界. 含藏諸行無量衆具. 卽

如來藏三法不一異. 如點如意珠中論光

論寶. 光寶不與珠一不與珠異. 不縱不

橫三法亦如是. 亦一亦非一. 亦非一非非

一. 不可思議之三法也. 若迷此三法卽成

三障. 一者界內界外塵沙. 障如來藏. 二者通

別見思障第一義空. 三者根本無明障第一

義理. 若卽塵沙障達無量法門者. 卽資成

軌得顯. 若卽見思障達第一義空者. 觀照

軌得顯. 若卽無明障達第一義諦者. 眞性

軌得顯. 眞性軌得顯名爲法身. 觀照得顯

名爲般若. 資成得顯名爲解脫. 此兩卽是

定慧莊嚴. 莊嚴法身. 法身是乘體. 定慧是衆

具. 下文云. 其車高廣衆寶莊校. 是名圓敎行

人所乘之乘. 到薩婆若. 過[&FFFF]#無字可說. 無

字可說. 亦應無乘可運. 若自行運畢乘義

則休. 若權化未畢運他不休故文云. 佛自

住大乘. 如其所得法. 定慧力莊嚴. 以此度

衆生. 卽其義也. 譬如御者運車達到. 猶名

爲車. 果乘亦爾. 猶名爲運. 復次何必一向

以運義釋乘. 若取眞性不動不出. 則非運

非不運. 若取觀照資成能動能出. 則名爲

運. □動出卽不動出. 卽不動出是動出. 卽

用而論體. 動出是不動出. 卽體而論用. 卽

不動出是動出. 體用不二而二耳. 例如轉不

經數: 一七一六

經名: 妙法蓮華經玄義卷第五下

頁數: 七四三

上              欄

轉. 皆阿□跋致. 動不動皆是毘尼. 以是義

故發趣不發趣皆名爲乘也(云云). 三明[&FFFF]#妙

者. 三藏於有爲福德. 論三法爲乘. 四念處

是聞慧. 乘於敎乘到四善根. 四善根乘於行

乘到見諦. 見諦乘於證乘到無學. 旣是權

法出三界外以眞爲證. 證則不運不見實

乘. 嗚呼自責. 欲問世尊爲失爲不失. 卽此

意也. 半字漸引非究竟義. 是故三法皆[&FFFF]#也.

通敎卽空慧三法爲乘巧. 餘意大同. 乾慧地

乘於敎乘. 性地乘於行乘. 八人見地乘於

證乘. 此亦偏說是故爲[&FFFF]#. 別敎以資成資

於觀照. 觀照開於眞性. 三法爲乘. 十信乘

敎. 十住乘行. 十地乘證. 到妙覺薩婆若中

住. 緣修成卽謝. 唯眞修在. 在爾資成在前.

觀照居次. 眞性在後. 此三□別縱非大乘.

此三□異橫非大乘. 是方便法. 是故爲[&FFFF]#

也. 圓敎點實相. 爲第一義空. 名空爲縱. 第

一義空卽是實相. 實相不縱此空豈縱. 點

實相爲如來藏. 名之爲橫. 如來藏卽實相.

實相不橫此藏豈橫. 故不可以縱思不可

以橫思. 故名不可思議法. 卽是妙也. □點

空藏爲實相. 空縱藏橫實相那不縱橫. □

點空爲如來藏. 空旣不橫藏那得橫點如

來藏爲空. 藏旣不縱空那得縱點實相爲

空藏. 實相非縱非橫. 空藏亦非縱非橫. 宛

轉相卽不可思議. 故名爲妙. □點如來藏

爲廣點第一義空爲高. 故言其車高廣. 如

來藏卽實相. 故其車非廣. 第一義空卽實相.

故其車非高. □實相是空那得非高. □實相

中              欄

是如來藏那得非廣. 又點實相爲如來藏.

故言衆寶莊校. 又多僕從而侍[&FFFF]#之. 點實

相爲第一義空. 故言有大白牛. 肥壯多力

行步平正. 其疾如風. 智慧無染名爲白. 能

破惑故名多力. 中道慧名平正. 入無功用

故其疾如風. 不思議三法共成大車. 豈有

縱橫□別之異. 如是敎乘不縱不橫. 五品所

乘到於似解. 如是行乘不縱不橫. 似解所乘

到於十住. 如是證乘不縱不橫. 十住所乘

到於妙覺薩婆若中住故名妙乘. 又云是

乘微妙淸淨第一. 故瓦官建講. 人夢聽者駕

乘□門而出. 彼處建講. 人夢黃衣滿路以

相則之邪正明矣. 若將此[&FFFF]#妙等乘約五

味者. 乳敎一[&FFFF]#一妙. 酪敎一[&FFFF]#. 生蘇三[&FFFF]#一

妙. 熟蘇二[&FFFF]#一妙. 衆經悉帶縱橫方便. 說

不縱不橫之眞實. 故言爲[&FFFF]#. 今經正直捨方

便. 故加之以妙(云云). 四開[&FFFF]#顯妙者. 約大

經三句也經言. 佛性亦一者. 一切衆生悉一

乘故. 此是不動不出之一乘. 故具足三法不

縱不橫. 夫有心者皆備此理. 而其家大小都

無知者. 是故爲[&FFFF]#. 今示衆生諸覺寶藏. 耘

除草穢開顯藏金. 一切無□人一道出生死.

十方諦心更無餘乘. 唯一佛乘. 是故爲妙.

經言. 佛性亦非一非非一. 數非數法不決

定故. 若執緣修智慧定能顯理. 慧自非理

則照用不明. 不見佛性. 是故爲[&FFFF]#. 今開定

執之慧卽不決定慧. 卽慧而理卽理而慧.

不執著數. 定三定一不著非數. 非三非一.

如此乃名無著妙慧. 能破一切定相及不定

下              欄

相. 亦無能破所破. 如輪王能破能安. 如日

除闇生物. 如□除膜養珠. 卽是大乘不縱

不橫之妙慧也. 經言. 佛性亦非一說三乘

故. 卽是三乘五乘七乘等. 諸方便乘. 若住諸

乘但是事善. 及以偏眞通入處近. 是故爲[&FFFF]#.

今若決了諸乘. 卽是如來藏. 藏名佛性. 從

人天善乃至別乘. 皆不動本法卽是於妙.

當知. 三句攝一切法. 無非佛性. 悉皆是

妙無[&FFFF]#可待卽絶待妙也. 五明始終者. 不

取五品敎乘爲始. 乃取凡地一念之心. 具

十法界十種相性. 爲三法之始. 何者. 十種相

性□是三軌. 如是體卽眞性軌. 如是性性以

據內. 卽是觀照軌. 如是相者. 相以據外卽

是福德是資成軌力者是了因是觀照軌. 作

者是萬行精勤卽是資成. 因者是習因屬觀

照. 緣者是報因屬資成. 果者是習果屬觀

照. 報者是習報屬資成. 本末等者. 空等卽觀

照. 假等卽資成. 中等卽眞性. 直就一界十

如論於三軌. 今但明凡心一念卽皆具十

法界. 一一界悉有煩惱性相惡業性相苦道

性相. 若有無明煩惱性相. 卽是智慧觀照性

相. 何者. 以迷明故起無明. 若解無明卽是

於明. 大經云. 無明轉卽變爲明. 淨名云. 無

明卽是明. 當知. 不離無明而有於明. 如

水是水. 如水是水. 又凡夫心一念卽具十

界. 悉有惡業性相. □惡性相卽善性相. 由

惡有善離惡無善. □於諸惡卽善資成.

如竹中有火性. 未卽是火事. 故有而不燒.

遇緣事成卽能燒物. 惡卽善性未卽是事.

經數: 一七一六

經名: 妙法蓮華經玄義卷第五下

頁數: 七四四

上              欄

遇緣成事卽能□惡. 如竹有火. 火出還燒

竹. 惡中有善. 善成還破惡. 故卽惡性相是

善性相也. 凡夫一念. 皆有十界識名色等. 苦

道性相. 迷此苦道生死浩然. 此是迷法身

爲苦道. 不離苦道別有法身. 如迷南爲

北無別南也. 若悟生死卽是法身. 故云苦

道性相卽是法身性相也. 夫有心者. 皆有

三道性相. 卽是三軌性相. 故淨名云煩惱之

□爲如來種. 此之謂也. 若言如是力如是

作者. 菩提心發也. 卽是眞性等萌動. 如是因

者. 卽是觀照萌動. 如是緣者. 卽是資成萌動.

如是果者. 由觀照萌動成習因. 感得般若

習果滿也. 如是報者. 由資成萌動爲緣因.

感得解脫報果滿也. 果報滿故法身亦滿是

爲三德究竟滿. 名□密藏. 本末等者. 性德

三軌冥伏不縱不橫. 修德三軌彰顯不縱不

橫. 冥伏如等數等妙等. 彰顯如等數等妙等.

故言等也. 亦是空等假等中等(云云). 六類通

三法者. 前以三軌之法. 從始以至終. 卽是

□通無□. 今欲橫通諸法悉使無□. 類通

諸三法. 何者. 赴緣名異得意義同. 粗通十

條餘者可領. 三道三識三佛性三般若三菩

提三大乘三身三涅槃三寶三德. 諸三法無

量止用十者. 擧其大要明始終耳. 三道輪

□生死本法. 故爲初. 若欲逆生死流. 須解

三識. 知三佛性. 起三智慧. 發三菩提心. 行

三大乘. 證三身. 成三涅槃. 是三寶利益一

切. 化緣盡入於三德. 住□密藏(云云). 一類通

三道者. 眞性軌卽苦道. 觀照軌卽煩惱道. 資

中              欄

成軌卽業道. 苦道卽眞性者. 下文云. 世間相

常住. 豈不卽彼生死而是法身耶煩惱卽觀

照. 觀照本照惑. 無惑則無照. 一切法空是

也. 文云. 諸法從本來常自寂滅相卽煩惱是

觀照也. 照如薪生火. 文云. 於諸過去佛. 若

有聞一句. 皆已成佛道. 又云. 深達罪福相

遍照於十方. 卽是聞於體達煩惱之妙句

也. 資成卽業道者. 惡是善資無惡亦無善文

云. 惡鬼入其心. 罵□毁辱我. 我等念佛故.

皆當忍是事. 惡不來加不得用念. 用念

由於惡加(云云). 又威音王佛所. 著法之衆聞

不輕言. 罵□打拍. 由惡業故還値不輕. 不

輕敎化皆得不退. 又提婆達多是善知識. 豈

非惡卽資成. 三軌卽三道是爲理性. 行於

非道通達佛道. 五品觀行行於非道. 通達

佛道. 六根淸淨相似. 行於非道通達佛道.

十住去卽分眞. 行於非道通達佛道. 妙覺

究竟. 行於非道通達佛道(云云). 二類通三識

者. 菴摩羅識卽眞性軌. 阿黎耶識卽觀照軌.

阿陀那識卽資成軌. 若地人明阿黎耶. 是眞

常淨識攝. 大乘人云. 是無記無明隨眠之識.

亦名無沒識. 九識乃名淨識互諍(云云). 今例

近肉遠. 如一人心復何定. 爲善則善識. 爲

惡卽惡識. 不爲善惡卽無記識. 此三識何

容頓同水火. □背善爲惡背惡爲善. 背

善惡爲無記. □是一人三心耳. 三識亦應

如是. 若阿黎耶中. 有生死種子. 熏習增長

卽成分別識. 若阿黎耶中有智慧種子. 聞熏

習增長. 卽轉依成道後眞如名爲淨識. 若

下              欄

異此兩識. □是阿黎耶識. 此亦一法論三.

三中論一耳. 攝論云. 如金土染淨. 染譬六

識. 金譬淨識. 土譬黎耶識. 明文在□何勞

苦諍. 下文譬如有人至親友家醉酒而臥.

豈非阿黎耶識. 世間狂惑分別之識起. 已遊

行以心衣食. 豈非阿陀那識. 聞熏種子稍起

增長. 會遇親友示以衣珠. 豈非菴摩羅識.

菴摩羅識名無分別智光. 若黎耶中. 有此智

種子. 卽理性無分別智光. 五品觀行無分別

智光. 六根淸淨相似無分別智光. 初住去分

眞無分別智光. 妙覺究竟無分別智光. [&FFFF]#妙(云

云). 三類通三佛性者. 眞性軌卽是正因性. 觀

照軌卽是了因性. 資成軌卽是緣因性. 故下

文云. 汝實我子我實汝父. 卽正因性. 又云我

昔敎汝無上道. 故一切智願猶在不失. 智卽

了因性. 願卽緣因性. 又云. 我不敢輕於汝

等. 汝等皆當作佛. 卽正因性. 是時四衆以

讀誦衆經. 卽了因性. 修諸功德卽緣因性.

又云. 長者諸子若十二十乃至三十. 此卽三

種佛性. 又云. 種種性相義. 我已悉知見. 旣

言種種性. 卽有三種佛性也. 若知三軌卽

三佛性. 是名理佛性. 五品觀行見佛性. 六

根相似見佛性. 十住至等覺分眞見佛性.

妙覺究竟見佛性. 是故稱妙(云云). 四類通三

般若者. 眞性是實相般若. 觀照是觀照般若.

資成是文字般若. 具如上釋境智行三妙之

相. 故下文云. 止止不須說我法妙難思. 又

云. 是法不可示言辭相寂滅. 卽實相般若.

我及十方佛乃能知是相. 唯佛與佛乃能究

經數: 一七一六

經名: 妙法蓮華經玄義卷第五下

頁數: 七四五

上              欄

盡. 又云. 我所得智慧微妙最第一. 卽觀照般

若. 又云. 我常知衆生行道不行道. 隨應所

可度爲說種種法. 若干言辭隨宜方便. 卽

是文字般若. 又云. 如來知見廣大深遠廣大

深遠卽實相般若. 如來知見稱廣大深遠

卽觀照般若. 若言方便知見皆已具足. 卽文

字般若. 故知三軌亦三般若之異名耳. 若三

智在三心屬三人. 是則爲[&FFFF]#. 三智在一心

中. 不縱不橫是則理妙. 五品觀行三般若六

根淨相似三般若. 四十心分眞三般若. 妙覺

究竟三般若也. 五類通三菩提者. 眞性軌卽

實相菩提. 觀照軌卽實智菩提. 資成軌方便

菩提. 故下文云. 我先不言汝等皆得阿□三

菩提. 非實非虛非如非異. 不如三界見於

三界. 卽實相菩提. 我成道已來甚大久遠. 卽

實智菩提. 我說少出家近伽耶城得三菩

提. 卽方便菩提. 若就弟子明三菩提者. 若

我遇衆生盡敎以佛道. 卽實相菩提. 安住

實智中. 我定當作佛. 又云. 佛子行道已. 來

世得作佛. 乘是寶乘直至道場. 卽是修成

實智菩提. 授八相記卽方便菩提. 不一異

者名之爲如. 不決了名[&FFFF]#. 決了名爲妙.

一切衆生理性菩提. 五品名字菩提. 六根相

似菩提. 四十一位分眞菩提. 妙覺究竟菩提

(云云). 六類通三大乘者. 眞性卽理乘. 觀照卽

隨乘. 資成卽得乘. 故下文云. 佛自住大乘.

如其所得法定慧力莊嚴. 住大乘卽理乘. 定

慧莊嚴卽隨乘. 所得法卽得乘. 佛自住大乘

是理乘. 於道場知已是隨乘. 導師方便說是

中              欄

得乘. 又舍利弗. 以本願故說三乘法. 是得

乘隨乘. 又是乘微妙淸淨第一是理乘. 於一

佛乘是理乘. 分別說三是得乘隨乘. 不縱不

橫妙開[&FFFF]#妙. 歷七位(云云). 五品名字乘. 六根

相似乘. 四十一位分眞乘. 妙覺究竟乘(云云). 七

類通三身者. 眞性軌卽法身. 觀照卽報身. 資

成卽應身. 若新金光明云. 依於法身得有

報身. 依於報身得有應身. 此卽如前所明.

依於境妙得有智妙. 依於智妙得有行

妙. 彼文云. 佛眞法身猶如虛空. 應物現形

如水中月. 報身卽天月. 此文云. 佛自住大

乘. 卽是實相之身. 猶如虛空. 定慧力莊嚴慧

如天月. 定如水月. 又云. 唯佛與佛乃能究

盡諸法實相. 卽是法身. 我所得智慧微妙最

第一卽是報身. 名稱普聞. 卽是應身. 又非生

現生等. 是應身也或示己身卽法身報身. 或

示他身卽報應. 我以相嚴身. 光明照十方. 爲

說實相印. 實相印卽法身. 照十方卽應身. 相

嚴身卽報身. 又深達罪福相遍照於十方. 卽

報身. 微妙淨法身. 卽法身. 具相三十二. 卽應

身. 三軌名異義. 卽三身. 故普賢觀云. 佛三種

身從方等生. 法界性論云. 水銀和眞金能

塗諸色像. 功德和法身處處應現往. 若此

三身不縱不橫. 妙決了三身入法身妙. 歷

七位妙(云云). 八類通三涅槃者. 地人言. 但有

性淨方便淨. 實相名爲性淨涅槃. 修因所成

爲方便淨涅槃. 今以理性爲性淨涅槃. 修

因所成爲圓淨涅槃. 此則義便. 薪盡火滅爲

方便淨涅槃. 此文便若將修因所成. 爲方便

下              欄

涅槃者. 以薪盡火滅爲何等涅槃. 故知應

有三涅槃. 三涅槃卽是三軌. 文云. 是法不

可示言辭相寂滅. 又云. 諸法從本來常自

寂滅相. 是性淨涅槃. 又云. 皆以如來滅度

而滅度之. 卽圓淨涅槃. 又云. 我成佛已來甚

大久遠. 久修業所得. 慧光照無量. 亦是圓淨

涅槃. 數數唱生處處現滅. 於此夜滅度如

薪盡火滅. 豈非方便淨涅槃. 大經題稱大般

涅槃. □爲大滅度. 大者其性廣博卽據性

淨. 度者到於彼岸智慧滿足. 卽據圓淨. 滅

者煩惱永盡斷德成就. 卽據方便淨. 此三涅

槃卽是三軌也. 九類通一體三寶者. 眞性卽

法寶. 觀照卽佛寶. 資成卽僧寶. 故法性不動

名不覺. 佛智契理故佛名爲覺. 事和理和故

僧名和合. 思益云. 知覺名爲佛. 知離名爲

法. 知無名爲僧. 此是一體三寶. 故下文云.

佛自在大乘佛是佛寶. 大乘是法寶. 如其所

得法以此度衆生. 卽是與理和. 復與衆生

和. 卽是僧寶. 世間相常住名法寶. 於道場知

已名佛寶. 導師方便說. 上與理和下與衆

生和名僧寶. 一體三寶. 非一之一不三之三.

此之三一不縱不橫. 稱之爲妙. 歷七位(云云).

十類通三德者. 大經三德共成大涅槃. 此經

三軌共成大乘. 彼明法身德此云實相. 彼

云佛性者亦一. 一切衆生悉一乘故. 亦是

指實相爲一乘. 彼處明般若德. 此經明其

智慧門難解難入. 我所得智慧妙最第一.

乃至決了聲聞法. 是諸經之王. 皆是般若. 彼

經明解脫德. 此經明數數示現現生現滅.

經數: 一七一六

經名: 妙法蓮華經玄義卷第六上

頁數: 七四六

上              欄

隨所調伏衆生之處自旣無累令他解脫.

乃至收取萬善事中功德. 悉得證果. 豈非

解脫. 二經義合. 碌碌之徒隨名異解. 譬聞

天帝不識□尸. 唯知涅槃佛性之文. 不見

雙樹有一乘之旨. 彼文親說佛性亦一. 一卽

一乘而人云. 此乃涅槃一乘是佛性. 法華一

乘非佛性. 若言法華不明佛性者. 涅槃不

應遙指云八千聲聞. 於法華中得受記

[&FFFF]#. 如秋收冬藏. 見如來性更無所作. 而人

云. 涅槃有遙指之文. 此中無佛性之語. 今

據此文. 種種性相義而我皆已見. 旣言種

種. 何獨簡於佛性耶. 又世間相常住. 於道

場知已導師方便說. 豈非佛性之文耶. 論

云佛性水常不輕知衆生有佛性. 又涅槃

三德爲□密藏. 安置諸子□密藏中. 我亦不

久當入其中. 此卽自他俱入□密. 此經云.

佛自住大乘. 以此度衆生. 終不以小乘

濟度諸衆生. 悉以如來滅度而滅度之. 如

是自他俱入如來滅度. 滅度□是涅槃. 涅槃

□是□藏. 釋論云. 法華爲□藏. 兩經文義宛

宛□同. 何故諸人苟欲抗異. 若文義舛隔.

作同想無罪. 今文義本合. 離之何福. 但涅

槃以佛性爲宗. 非不明一乘義. 今經以

一乘爲宗. 非不明佛性義. 赴機異說其義

常通也若三德縱橫卽是[&FFFF]#. 不縱橫卽是妙.

歷七位(云云). 七悉檀料簡者. 問十種三法及

餘一切. 皆是三軌者. 唯應三軌. 何意異說. 答

衆生機宜不同. 應隨機設逗. 悉檀方便引接

耳. 隨俗故異. 稱便宜故異. 逐對治故異.

中              欄

令人入道故異. 朝三[&FFFF]#四撫衆狙而皆悅.

苦塗水洗養□兒以適時. 善巧赴機故方

圓任物. 譬千車而同轍. 豈守一而疑諸. 今

通用四悉檀. 歷十法論妙不妙. 具說三軌

共成大乘. 大乘之中. 備有三法及一切法.

不相混亂. 卽是世界悉檀. 資成資發智慧

以生善. 故是爲人悉檀. 觀照破惑諸惡滅.

故是對治悉檀. 眞性實理爲第一義悉檀. 一

段衆生宜以大乘名說得四利益也. 備說

三德爲大涅槃. 雖三點上下而無縱. 表□

而無橫. 一不相混三不相離. 卽世界悉檀.

善利女□不干. 故得挺然累表是故解脫卽

爲人悉檀. 般若如金剛隨所擬皆碎. 卽是對

治悉檀. 法身卽第一義也. 一段衆生聞三德

名. 卽獲四利矣. 擧初擧後中間例然. 次明

妙不妙. 論云. 三悉檀是世諦. 心所行處可破

可壞. 第一義悉檀. 是心不行處. 諸佛聖人心

所得法. 不可破壞. 卽是眞諦. 若然者. 比四

悉檀爲二諦所攝. 更有中道復云何攝. 若

不攝中但是藏通之意. 此悉檀爲[&FFFF]#. 今言

俗有眞無. 是隔異法. 便是三悉檀心所行處.

可破可壞. 中道第一義非有非無. 有無不

二則無隔異. 無異卽眞諦. 前三悉檀所通止

至化城. 化城非實故可破可壞. 可壞爲[&FFFF]#.

今中道無異. 又通至寶所. 無能過無能滅.

故不可壞稱之爲妙. 若餘經說中道第一

義悉檀. 與此經不殊. 但餘經帶阿羅漢所

得. 爲第一義悉檀. 故不稱妙. 此經正直捨

方便. 但有圓實四悉檀. 是故爲妙. 若不決

下              欄

三悉檀入第一義. 是復爲[&FFFF]#. 若決一一悉

檀. 皆有第一義者. 是則爲妙. 五品弟子假

名四悉檀. 六根淨相似四悉檀. 初住至等覺

分眞四悉檀. 妙覺究竟四悉檀. 是故稱妙. 此

五番明妙. 從因至果以辨自行妙. 半如意

珠竟

妙法蓮華經玄義卷第六上

天台智者大師說

○第六明感應妙者. 上來四妙名爲圓因.

三法□藏名爲圓果. 境妙究竟顯名毘盧遮

那. 智妙究竟滿名慮舍那. 行妙究竟滿名釋

迦牟尼. 三佛不一異不縱橫. 故名妙果. 釋

論云. 稽首智度無子佛者. 果地圓極非復因

位. 故稱無子. 果智寂照有感必彰. 故明感

應妙也. 卽爲六. 一釋感應名. 二明相. 三

明同異. 四明相對. 五明[&FFFF]#妙. 六明觀心釋

名又三. 一釋名. 二四悉檀帖解. 三料簡釋名

者. 正法華云. 無數世界廣說經法. 世尊所

爲感應如是. 今故用爲名. 而經中機語緣

語. □是感之異目. 悉語衆生. 且從機釋義

則易見. 緣感例可解. 機有三義. 一者機是

微義. 故易云. 機者動之微. 吉之先現. 又阿含

云. 衆生有善法之機. 聖人來應也. 衆生有

將生之善. 此善微微將動. 而得爲機. 若將

生善爲機. 此結爲促. 今明可生之善. 此語

則寬. 如弩有可發之機. 故射者發之. 發之

經數: 一七一六

經名: 妙法蓮華經玄義卷第六上

頁數: 七四七

上              欄

則箭動. 不發則不前. 衆生有可生之善. 故

聖應則善生. 不應則不生. 故言機者微

也. 二者古注楞伽經云. 機是關義. 何者. 衆生

有善有惡. 關聖慈悲. 故機是關義也. 三者

機是宜義. 如欲拔無明之苦. 正宜於悲. 欲

與法性之樂. 正宜於慈. 故機是宜義也. 次

明應者. 亦爲三義. 一者應是赴義. 旣言機

有可生之理. 機微將動聖人赴之. 其善得

生. 故用赴而釋應. 二者應是對義. 如人交

關. 更相主對. 若一欲賣一不欲買. 則不相

主對. 若賣買兩和. 則貿易交決貴賤無悔. 今

以衆生譬買. 如來譬賣. 就機以論關. 就

應以論對. 故以對釋應也三者應是應義.

旣言機是於宜. 宜何等法應以慈悲之法.

是善惡所宜. 悲則宜救苦. 慈則宜與樂. 隨

以何法應其所宜. 故以應釋應也. 二明

四悉檀帖釋者. 機應各有三義. 卽四悉檀意

也. 若微以釋機赴以釋應者. 是赴樂欲之

心也. 何但心善可生. 名之爲欲. 如草木無

心. 亦稱可生欲生將生. 故知赴此善生. 是

隨樂欲卽世界悉檀. 明機應也. 若關以釋

機對以釋應. 更相對當. 以悲對其苦機. 以

慈對其善機者. 卽是隨對治悉檀. 以明機

應也. 次以宜釋機. 以應釋應者. 卽是爲人

第一義也. 宜以如此等法. 與其機感相宜.

宜生事善. 卽爲人悉檀. 宜生理善卽是第

一義悉檀也. 三料簡者. 問何意於理善稱

第一義悉檀耶. 答理善明生理闇必滅. 終不

理惡滅方始理善生. 故於理善稱第一義悉

中              欄

檀也. 若事善生. 事惡未必去. 事惡去事善

未必生. 事是隔別對治悉檀. 正是藥病相對.

故不於中開第一義悉檀. 其意在此. 問衆

生機聖人應. 爲一爲異. 若一則非機應. 若

異何相交關而論機應. 答不一不異. 理論

則同如是故不異. 事論有機應是故不一.

譬如父子天性相關. 骨肉遺體異則不可. 若

同者. 父卽子. 子卽父. 同又不可. □不一不

異而論父子也. 衆生理性與佛不殊. 是故

不異. 而衆生隱如來顯. 是故不一. 不一不異

而論機應也. 又同是非事非理故不異. 衆

生得事聖人得理. 又聖人得事凡夫有理.

故論異(云云). 問爲用法身應. 爲用應身應.

若應身應. 應身無本何能應. 若用法身應.

應則非法. 答至論諸法非去來今. 非應非

不應而能有應. 亦可言法應. 亦可言應

應. 法應則冥益. 應應則顯益. 分別冥顯

有四義. 如後說(云云). 第二明機應相者. 約

善惡明機相. 約慈悲論應相. 若善惡爲

機爲單爲共解者不同. 或言單惡爲機. 引

經云. 我爲斷一切衆生瘡□重病. 又云. 如

有七子. 然於病者心則偏重. 如來亦爾.

於諸衆生非不平等. 然於罪者心則偏

重. 又云. 如來不爲無爲衆生而住於世.

又無記是無明. 終屬惡攝. 此卽單以惡爲

機. 或單以善爲機. 引大經云. 我觀衆

生. 不觀老少中年貧富貴賤. 有善心者

卽便慈念. 此則單善爲機. 或云. 善惡不

得獨爲機. 何者. 如金剛後心卽是佛. 衆

善普會善無過此. 此何得爲機耶. 雖云

下              欄

佛佛相念. 此是通語而無拔無與. 故知單善

不得爲機. 單惡不得爲機者. 如闡提極

惡不能感佛. 大經云. 唯有一髮不能升

身. 卽是性德理善. 此是通機終不成感也.

或取善惡相帶爲機者. 從闡提起改悔心.

上至等覺. 皆有善惡相帶. 故得爲機. 是故

約此善惡明其相也(云云). 次約慈悲以明應

相者. 或單以慈爲應. 經云. 慈善根力象見

師子. 廣說如涅槃(云云). 或單以悲爲應. 如

請觀音. 或遊戱地獄大悲代受苦. 或合用

慈悲爲應. 何者. 良以悲心熏於智慧. 能拔

他苦. 慈心熏於禪定能與他樂. 下文云. 定

慧力莊嚴. 以此度衆生. 論云. 水銀和眞金.

能塗諸色像. 功德和法身. 處處應現往. 豈

是水銀眞金單能塗色像耶. 當知. 慈悲合

論應也. 問衆生善惡有三世. 何世爲機. 聖

法亦有三世. 何世爲應. 過去已謝現在不

住. 未來未至. 悉不得爲機亦不得爲應.

云何論機應耶. 答若就至理窮□三世. 皆

不可得. 故無機亦無應. 故經言. 非謂菩提

有去來今. 但以世俗文字數故. 說有三世.

以四悉檀力隨順衆生說. 或用過去善爲

機. 故言. 我等宿福慶今得値世尊. 又如五

方便人. 過去習方便者. 發眞則易不習則

難. 是故以過去善爲機. 或可以現在善爲

機. 故言. 卽生此念時佛於空中現. 或可

以未來善爲機. 未生善法爲令生故. 又如

無漏無習因而能感佛也. 故大論云. 譬如

蓮華在水. 有已生始生未生者若不得日

經數: 一七一六

經名: 妙法蓮華經玄義卷第六上

頁數: 七四八

上              欄

光□死不疑. 衆生三世善. 若不値佛無由

得成(云云). 惡亦如是. 或以過去之罪今悉懺

悔. 現造衆惡今亦懺悔. 未來之罪斷相續

心遮未來故名之爲救. 何者. 過去造惡障

現善不得起. 爲除此惡是故請佛. 又現在

果. 苦報逼迫衆生而心救護. 又未來之惡

與時相値. 遮令不起. 故通用三世惡爲

機. 應亦如是. 或用過去慈悲爲應. 故云. 我

本立誓願欲令得此法. 或用現在慈悲爲

應者. 一切天人脩羅. 皆應至此爲聽法故.

未度令度也. 又用未來爲應者. 卽是壽量

中未來世益物也. 亦如安樂行品中云. 我得

三菩提時引之令得住是法中. 若通論三

世善惡皆爲機. 別論但取未來善惡. 爲正

機也. 何者. 過去已謝現在已定. □爲拔未

來惡生未來善耳. 問若未來爲正機者. 四

正勤意云何. 答此已屬通意. 今更別答者. □

爲過去惡遮未來善. 故勤斷過去惡. □爲

過去善不增長. 增長者卽是未來善也. 是故

四正勤中. 言雖過去意實未來(云云). 問未來

未有. 佛云何照. 答如來智鑒能如是知. 非

下地所知仰信而已. 何可分別. 問爲是衆

生自能感. 由佛故感. 如來自能應. 由衆生

故應. 答此應作四句. 自他共無因. 破是性

義悉不可無此四句. 故則無性無性故. 但

以世間名字. 四悉檀中而論感應能所等

而能應屬佛. 所應屬衆生. 能感屬衆生所

感屬佛. 若更□疊作諸語言. 世諦名字則亂

不可分別. 雖作如此名字. 是字不住. 是

中              欄

字無所有故. 如夢如幻(云云). 問旣善惡俱爲

機者. 誰無善惡. 此皆應得益耶. 答如世病

者. 延醫而有差不差. 機亦如是. 有熟不熟

則應有遠有近. 三明機感不同者. 卽爲三

意. 一就四句論不同. 二就三十六句論不

同. 三就十法界論不同. 但衆生根性百千.

諸佛巧應無量. 隨其種種得度不同故. 文云.

名色各異種類若干. 如上中下根莖葉等. 隨

其種性各得生長. 卽是機應不同意也. 今略

言爲四. 一者冥機冥應. 二者冥機顯應. 三者

顯機顯應. 四者顯機冥應. 其相云何. 若過去

善修三業現在未運身口. [&FFFF]#往善力名此

爲冥機也. 雖不現見靈應而密爲法身所

益. 不見不聞而覺而知. 是名爲冥益也. 二

冥機顯益者. 過去殖善而冥機已成. 便得値

佛聞法. 現前獲利是爲顯益. 如佛初出世.

最初得度之人. 現在何[&FFFF]#修行. 諸佛照其宿

機自往度之. 卽其義也. 三顯機顯應者. 現

在身口精勤不懈. 而能感降. 如須達長□佛

往祇洹. 月蓋曲躬聖居門□. 如卽行人道

場禮懺能感靈瑞. 卽是顯機顯應也. 四者顯

機冥應者. 如人雖一世勤苦. 現善濃積而

不顯感. 冥有其利. 此是顯機冥益. 若解四

意. 一切低頭擧手福不虛棄. 終日無感終日

無悔. 若見喜殺壽長好施貧乏. 不生邪

見. 若不解此者. 謂其徒功喪計憂悔失

理. 釋論云. 今我疾苦皆由過去. 今生修福

報在將來. 正念無僻. 得此四意也. 二就三

十六句論機應不同者. 前冥顯互論略擧

下              欄

四句. 若具足辨者. 用四機爲根本. 所謂冥

機顯機亦冥亦顯機. 非冥非顯機. 冥是過去

顯是現在. 冥顯是過現. 非冥非顯是未來. 如

佛爲闡提說法(云云). 於一句中復爲四句.

所謂冥機冥應冥機顯應. 冥機亦冥亦顯應.

冥機非冥非顯應. 餘三機亦如是. 四四卽成

十六句. 機旣召應. 應亦有十六句. 一機而

感四應. 一應而赴四機. 機應各爲十六. 合

成三十二句. 就前根本四句. 便是三十六句

機應也. 三就十法界論機應不同者. □約

一人身業機具三十六. 約三業卽有一百

八機. 約三世三業. 則有三百二十四. 一界

旣爾. 十法界卽有三千二百四十機應不同.

就自行旣爾. 化他亦然. 合則六千四百八十

機應. 此就歷別十法界. 如此若就十法界

交互則增九倍. 都六萬四千八百機應也. 四

明機應相對者. 卽有四意. 一明諸有苦樂.

與三昧慈悲相對. 二者機關等相對. 三者三

十六句相對. 四者別圓相對. 諸三昧相對者.

諸機乃多不出二十五有. 諸應乃多不出

二十五三昧. 地獄有有善惡之機關無垢三

昧慈悲之應. 論其惡者. 卽有黑業惡見思惡

塵沙惡無明惡. 論善則有白業善卽空善卽

假善卽中善是名地獄機也. 無垢三昧慈悲

爲應者. 初修無垢三昧. 觀地獄界. 因緣觀

慈悲. 卽空觀慈悲. 卽假觀慈悲. 卽中觀慈悲.

以因緣觀時. 悲拔地獄黑業苦. 以因緣觀

時. 慈與白業樂. 以卽空觀時悲拔見思苦.

以卽空觀時. 慈與無漏樂. 以卽假觀時. 悲

經數: 一七一六

經名: 妙法蓮華經玄義卷第六上

頁數: 七四九

上              欄

拔塵沙苦. 以卽假觀時. 慈與道種智樂. 以

卽中觀時. 悲拔無明苦. 以卽中觀時. 慈與

法性樂. 是爲地獄有善惡之機. 以關無垢

三昧. 慈悲之應拔苦與樂. 相對義也. 二者

機關相對者. 地獄界中黑業之惡. 有微義

有關義有宜義. 如此三機. 卽關無垢三

昧時. 慈悲有赴義有對義有應義. 地獄

白業. 亦有六義相對. 卽空見思塵沙無明

等. 善惡皆具六義相對(云云). 三者三十六句.

相對者地獄黑白業. 具有冥機冥應. 冥機顯

應. 顯機顯應. 顯機冥應卽關無垢三昧慈

悲. 冥顯四應赴於地獄. 見思卽空. 塵沙種智

無明中道等. 皆具四機四應相對(云云). 又地獄

有冥顯三十六機. 卽對無垢三昧三十六應

(云云). 四者別圓相對者. 若地獄有歷別之機.

三昧應卽歷別. 若有圓普之機. 三昧應亦圓

普. 若歷別機起三昧別應. 一有業謝. 餘有業

未必謝. 三惡思盡. 餘有思未必盡. 地獄道

種智明. 餘有未必明. 地獄佛性了了. 餘有

未必了了. 若作圓機圓應者. 地獄自在業

未究竟. 餘有亦未究竟. 一有見思未盡. 餘

有亦未盡. 一有道種未明. 餘有亦未明. 一

有佛性未了了. 餘有亦未了了. 一有了了.

餘有亦了了. 乃至一有業自在. 餘有業亦自

在. 分別地獄機應相對如上說. 餘二十四

有機應相對. 例亦如是. 問頗有善機惡應.

惡機善應. 偏機圓應. 圓機偏應不. 答無方

適時亦有此義. 淨名云. 或時現風火照令

知無常. 卽惡應於善也. 妙莊嚴信受邪惡.

中              欄

三菩薩應爲妻子. 卽善應於惡. 圓機偏應

者. 一切智願猶在不失. 不失卽圓機. 敎聲

聞法卽偏應也. 偏機圓應者. 先引三車後

與一大. 領解云. 無上寶聚不心自得. 卽其

義也. 拔樂與苦例此可知(云云). 第五明[&FFFF]#

妙者. 卽爲三意. 一明機之[&FFFF]#妙. 二明應之

[&FFFF]#妙. 三明開[&FFFF]#顯妙. 一機[&FFFF]#妙者. 如樂間

地獄. 此樂因微善故. 立世毘曇云. 人養六

畜飮飴溫淸者. 在熱地獄得冷間. 寒地獄

得溫間. 若從此義. 樂間得論十法界機. 阿

鼻無樂間則無事善. 云何具十. 然阿鼻有

性善不斷故. 又近世雖無事善遠劫或有.

惡强善弱冥伏未發. 若遇因緣發亦何定. 是

故阿鼻得具十機. 卽判[&FFFF]#妙. 九界機爲[&FFFF]#.

佛界機爲妙. [&FFFF]#機召方便應. 此機有熟未

熟方便應有淺有深. 機熟者被應. 未熟者

未應. 應淺深者. 如從無間得之於間. 出

地獄至畜生. 出畜生至鬼出三惡至人

天. 出人天至二乘等. 悉是機之生熟應之

淺深. 悉屬[&FFFF]#機攝. 妙機召究竟妙應. 妙機

亦有生熟. 妙應亦有淺深. 如慈童女在於

地獄. 代人受罪卽得生天. 此乃妙機淺熟

近在乎天耳. 其餘例可知. 二明應有[&FFFF]#妙

者. 聖人慈悲誓願. 願持於行如物有膠. 任

運與機相著. 故慈善根力手出師子. 若無

誓願. 雖觀苦樂不能拔與. 以慈力故隨

機[&FFFF]#妙. 先熟先應後熟後應. 三藏通敎等聖.

亦得有應. 但是作意神通. 譬如圖寫經紀

乃成□論無本. 何者. 陸身滅智無常住本.

下              欄

約何起應若別接通. 別惑未斷亦不得應.

縱令赴物皆名[&FFFF]#應也. 若別圓兩敎. 初心

伏惑未能有應. 初地初住三觀現前. 證二

十五三昧. 法身淸淨. 無染如虛空湛然應

一切. 無思無念隨機卽對. 如一月不降百

水不升. 而隨河短長任器規矩. 無前無後

一時普現. 此是不思議妙應也. 又如明鏡表

□淸澈. 一像千像無所簡擇. 不須功力任

運像似. 是名妙應. 此是相待論感應妙也.

三開[&FFFF]#顯妙者. 若九界機[&FFFF]#. 一界機妙. 未

得法身應[&FFFF]#. 得法身應妙者. 諸大乘經華

嚴等. 明[&FFFF]#妙相隔二乘不聞不解如[&FFFF]#如

聾無量義經明[&FFFF]#妙. 從一理出生無量[&FFFF]#

妙. 機應一理爲妙. 生出無量爲[&FFFF]#. 此則從

妙出[&FFFF]#隔而未合. 今經無量還爲一. 此則

開權顯實. □[&FFFF]#是妙. 何者. 本顯一理作諸

方便. 方便卽是眞實. 故云凡有所作唯爲

一事. 未曾暫廢. 譬如三草二木. □是一地

所生. 卽是同源機一. 一雨所潤卽是同受應

一. 愚者未解. 謂草木四微永非是地. 智者

了達四微生□是地變. 四微滅□是地還. 豈

有草木而非於地耶. 此卽開權而顯實.

決了聲聞法是諸經之王. 九法界機皆佛界

機. 四聖之應. 無非妙應也. 第六明觀心(云)

(云).

○第七明神通妙者. 此爲四意. 一明次第.

二名數. 三同異. 四[&FFFF]#妙. 來意者. 前論機應.

止是辨其可生可赴之相. 若正論化用益

他. 卽是三輪不思議化. 謂身輪口輪他心輪.

經數: 一七一六

經名: 妙法蓮華經玄義卷第六上

頁數: 七五○

上              欄

普門品但有二文. 而兼得三意. 遊於娑婆世

界. 卽是身輪而爲說法卽是口輪. 如見蓮華

大知池水深. 若見說法大則知智慧大. 故

兩輪兼示他心輪也. 又化他多示兩輪. 示

心輪少. 從多但二故無心輪. 經言. 其見聞

者. 悉皆得度也. 示身輪者. 卽是示藥樹王

身如意珠王身. 示口輪者. 卽是示毒鼓天

鼓. 此是慈悲熏於身口. 則有二身示現二

鼓宣揚. 若示心輪. 卽是示隨自意隨他意

等也. 亦是同於病行□兒行. 上辨機感相

關. 而妙理難顯. 應須神通發動現於瑞相.

密表乎理. 世人以蜘蛛□則喜事來. Ｃ鵲鳴

則行人至. 小尙有徵大焉無瑞以近表遠

亦應如是. 二名數者. 諸經所出名數不同

今且依六種. 謂天眼天耳他心宿命如意身

通無漏等也. 此六皆稱神通者. 如瓔珞云.

神名天心通名慧性. 天心者天然之心也.

慧性者通達無□也. 毘曇亦云障通無知若

去. 卽發慧性也. 當知. 天然慧性與六法相

應. 卽能轉變自在. 故名神通. 地持力品云.

神謂難測知. 通謂無壅□. 此解與瓔珞同.

天心卽是難測知義. 慧性卽是無□□義.

然此六法修無前後. 證無次第. 用亦任時.

故衆經列次不同也. 釋論云. 幻術事是虛□

法. 法於草木□惑人眼. 物實不變. 神通不

爾. 實得變法. 使物實變. 如地有成水之

理. 水有成地之義. 若金銀得火則融. 水遇

寒則結. 火寒是融結法. 結則實結融則實融.

若得天然慧性. 則實能如此. 變用自在. 所

中              欄

變水火令他實得受用. 而非其果報. 但是

神通一時所作耳. 三明神通不同者. 鬼道報

得通. 人能服藥亦得通. 外道因根本禪亦

發通. 諸天報得通. 二乘依背捨勝處一切

處. 修十四變化發得神通. 六度菩薩因禪

得五通. 坐道場時能得六通. 通敎菩薩因

禪得五通. 依體法慧得無漏通. 別敎地前

依禪發五通. 登地發正無漏通. 任運常照.

不以二相見諸佛土. 圓敎通者. 依今經及

普賢觀. 以鼻舌兩根. 以爲六數. 菩薩處胎

經同. 他心宿命入意根攝. 然經文明鼻通.

最委悉. 取其互用無壅舌根取四辯無□.

能以一妙音遍滿三千界. 而不取知味. 知

味是報法. 經云. 諸根通利智慧明了也. 六根

皆智慧卽互用意也. 今云. 六根之通不因事

禪而發. 此乃中道之眞. 眞自有通. 任運成

就不須作意. 故名無記化化禪. 不別作意

故名無記. 任運常明如阿脩羅琴. 化復能化

故言化化. 中道眞通任運如此. 與餘通異.

論其修習皆緣實相常住之理. 文云. 得是

常眼根淸淨. 旣言是常卽本性淸淨常性無

垢染. 毘曇婆沙云. 六入殊勝本自爾故. 鴦掘

云. 所謂彼眼根. 於諸如來常具足無減修.

了了分明見. 乃至耳鼻舌身意. 皆於諸如來

常具足無減修. 了了分明聞知等也. 彼者於

佛爲自. 於衆生爲彼. 衆生謂爲無常. 於

如來是常也. 減修者. 依禪而修名爲減脩.

依實相修名無減修. 不見佛性名不了了

見. 若見佛性名了了見. 又見實相理名了

下              欄

了. 識法界事名分明也. 見有二種. 一相似

見. 二分眞見. 相似者如六根淸淨中辨論

其眞見. 如華嚴所明. 佛眼耳鼻舌身意也.

此經中亦明眞身通相. 所謂普現色身. 示一

切衆生所喜見身. 卽是外身通也. 現身如琉

璃. 十方諸佛悉於身中現. 卽是內現身通

也. 眼耳鼻舌等內外示現. 亦例如此. 是則圓

敎神通異於前辨(云云). 問若以六根爲六

通者. 云何功德有增減. 答大論四十云. 鼻

舌身同稱覺眼稱見耳稱聞意稱知. 三識

所知爲一. 三識所知爲別. 而三識助道法

多. 故別說. 三識不爾故合說. 又三識但知

世間事. 故合說. 三識亦知世間亦知出世

間故別說. 又三識但無記法. 三識或緣善惡

無記等. 又三識能生三業因緣. 故別說也.

若例此義三根種種義强. 故有千二百功

德. 三根力弱故但八百功德者. 蓋一途別說.

非經圓意. 正法華功德正等等千. 今經顯六

根互用. 將三根足二百向三根而互用耳.

自在無□. 能等如正法華說. 能縮如身眼鼻

之八百. 能盈如耳舌意千二百. 經云. 若能

持是經功德則無量. 如虛空無邊. 其福不

可限. 互用之意彰矣. 四明[&FFFF]#妙者. 若言神

通度物. 非但變己身同其正報. 亦變己國

土同其依報. 如纓珞云. 起一切國土應. 起

一切衆生應也. 若應同正報者. 卽是示爲

十法界像也. 若應同依報者. 卽是同十界

所依處也. 若應同四惡趣者. 用觀惡業慈

悲熏無記化化禪. 應作地獄等形質. 黑髮